Nedenstående salgs- og leveringsbetingelser gælder for alle leverancer fra Yourbook.\nBetingelserne gælder i alle tilfælde, hvor der ikke er indgået andre skriftlige aftaler mellem Køber og Yourbook.dk.\nI det omfang der findes produktbeskrivelser og brugervejledninger til varen, følger disse med leverancen. Yourbook.dk anvender Google Analytics. Ved hjælp af Google Analytics ønsker Yourbook.dk at måle de besøgendes behov til konstante forbedringer af hjemmesiden. Ønsker Køber yderligere oplysninger, dokumentation eller rådgivning fra Yourbook.dk, er denne side alene ment som vejledning. Behov for yderligere informationer efterspørges pr. mail.\nVi skal have modtaget betalingen, før vi kan sende varerne til dem. Leveringstidspunktet for varer fra Yourbook.dk anses som værende den dato, hvor Køber har fået varen leveret. Forsendelse og levering af varer sker med Postdanmark. Prisen for levering af en vare er 49 kr (uden omdeling). Med omdeling 69 kr. OBS. Fragtfri levering ved køb over 500 kr. Gælder dog ikke ved køb af bog med tilkøb af tryk. Leveringstiden er normalt 1 til 5 hverdage.\nAnsvar ved evt. fejl:\nVarer, solgt af Yourbook.dk er altid Yourbook.dk's ansvar. Bøger med fejl ombyttes og reglerne i henhold til købeloven er altid gældende for køb foretaget på Yourbook.dk. Ansvaret for varer købt på Yourbook.dk overgår til Køber på leveringstidspunktet. Eventuelle fejl eller mangler ved bøger leveret af Yourbook.dk, skal påberåbes i rimelig tid og senest indenfor 72 timer fra leveringstidspunktet. Det er Købers pligt at angive og beskrive varens fejl og evt. på forlangende, vise, hvordan fejlen eller manglen, kommer til udtryk. Køber skal altid rette skriftlig henvendelse til Yourbook.dk. pr. mail eller via alm. post, når der er tale om fejl og reklamation. Det er altid en god idé at vedlægge billeder som dokumentation. Yourbook.dk er uden ansvar for Postdanmarks håndtering og levering af bestilte varer på Yourbook.dk, evt. brud på forsendelser eller ødelagte pakker. Her henvises til Postdanmark og deres klagemuligheder.\nKøber bestiller alene via Yourbook.dk's hjemmeside og Køber betaler alene online med MobilePay By Danske Bank, Dankort, VISA/Dankort, MasterCard, Maestro, Visa, Visa Electron, V PAY, JCB, American Express eller ViaBill. Alle priser på Yourbook.dk er i danske kroner inkl. den til enhver tid gældende moms og de til enhver tid gældende danske afgifter, told og. lign. Der opkræves ingen gebyrer ved betaling med kort. Når Køber betaler med et af ovennævnte betalingskort hæver Yourbook.dk beløbet, når varen afsendes. Der er ingen risiko ved køb med Dankort eller kreditkort forbundet med køb på Yourbook.dk. Kreditkort-oplysningerne formidles via PBS på en sikker og krypteret SSL-forbindelse. Der kan aldrig trækkes et større beløb, end det du har godkendt ved købet. Hvis du vil vide mere om ViaBill kan du læse yderligere information her\nYourbook.dk yder 30 dages fortrydelsesret, gældende fra leveringstidspunktet. Køber returnerer varen i samme stand og mængde, som den er modtaget. Køber afholder selv omkostninger forbundet med returnering. Såfremt det returnerede opfylder kravene, vil Køber inden 14 dage få tilbageført det indbetalte beløb svarende til den returnerede vare og mængde.\nKøber har 2 års reklamationsret. Reklamationer meddeles altid skriftlig pr. mail eller ved forsendelser pr. alm. post. Ved berettiget reklamation kan reklamationsretten udnyttes ved at returnere varen. Yourbook.dk betaler i så fald alle forsendelsesomkostninger. Yourbook.dk forbeholder sig ret til at afhjælpe en mangel ved at erstatte den reklamerede vare med en ny vare af identisk slags, type og karaktér. Inklusive at fremsende denne uden omkostninger for Køber.\nDu har ret til at få oplyst, hvilke personoplysninger, vi behandler om dig. Du kan desuden til enhver tid gøre indsigelse mod, at oplysninger anvendes. Du kan også tilbagekalde dit samtykke til, at der bliver behandlet oplysninger om dig. Hvis de oplysninger, der behandles om dig, er forkerte har du ret til at de bliver rettet eller slettet. Henvendelse herom kan ske til: mail@yourbook.dk Hvis du vil klage over vores behandling af dine personoplysninger, har du også mulighed for at tage kontakt til https://www.datatilsynet.dk\nNår du besøger www.yourbook.dk accepterer du brugen af disse cookies:\nDet er muligt at slette eller blokere for cookies. Se vejledning http://minecookies.org/cookiehandtering/


Asnæs Skovvej 16, tidl. Asnæsvej 16, Kalundborg\nAsnæs Skovvej 16, tidl. Asnæsvej 16\nHøjen med iskælder (1745).\nSneglehøj er beliggende omgivet af marker, omtrænt 200 meter nordøst for godset Lerchenborgs hovedbygning. Højen, som fra afstand ligner en gravhøj, er tæt tilgroet af træer og buske. Ved foden af højen er den oprindelige, ottekantede grundplan delvist synlig, ligesom dele af den oprindelige grøft og det ydre kampestensdige er bevaret. Fra syd fører resterne af en stentrappe direkte til toppen af højen, men det er også muligt at gå ad den bevarede spiralsti. På ydersiden af stien vokser bøgetræer. På toppen ligger spredte sandsten fra en tidligere sandstensbalustrade, ligesom stubben fra en centralt placeret flagstang er bevaret. En del af en udsigtsplads over selve indgangen til iskælderen er ligeledes bevaret.\nIndgangen til iskælderen, som vender mod nord, består af en cirka seks meter dyb, tøndehvælvet gang i gule mursten. Ved indgangen sidder flere jernankre beregnet til fastholdelse af en oprindelige sandstensportal, som nu er nedtaget. Selve gruben er et hvælvet og hvidtet, cirkulært rum, cirka fem meter dybt, med jernkroge rundt langs væggen. I gruben findes et støbt vandreservoir.\nSneglehøjen med iskælder er sandsynligvis opført samtidig med herregården Lerchenborg (1743 – 1753), muligvis efter tegninger af Nicolai Eigtved. Oprindeligt var højen omgivet af elmetræer, mens den spiralsnoede sti muligvis var kantet af en bøgehæk. Foden af højen var markeret af en grøft, og omgivet af et kampestensdige. Toppen af højen var kronet af en sandstensbalustrade, mens indgangen til kælderen var markeret af en sandstensportal. Den oprindelige funktion var til opbevaring af is samlet i løbet af vinterhalvåret, som så efterfølgende kunne hentes og anvendes i køkkenet til nedkøling af vin og madvarer.\nSidst i 1800 tallet blev der bygget en udsigtsplatform med brystværn over indgangen til kælderen, samt foretaget en skalmuring omkring sandstensportalen. Desuden blev indgangen til kælderen lukket af en gitterport, som ikke længere findes på stedet. Den trappe som fra syd fører til toppen, samt det i gruben støbte vandreservoir er muligvis er fra samme periode.\nPå et tidspunkt er den oprindelige sandstensportal ved indgangen blev nedtaget. Denne opbevares aktuelt på Lerchenborg.\nI begyndelsen af 1990erne blev højen ryddet for træer, og der blev udarbejdet en handlingsplan for genopretning af Sneglehøjen.\nVarmings Tegnestue ApS og Kirsten Lund Andersens Tegnestue, ”Restaurering af Lerchenborgs Sneglehøj”, udarbejdet for Skov- og Naturstyrelsen, 1992.\nSneglehøj ligger som en karakteristisk høj i landskabet og bidrager med sin beliggenhed, form og funktion til opretholdelsen af herregårdsmiljøet omkring Lerchenborg.\nSneglehøj er en væsentlig repræsentant for en historisk nyttefunktion og -bygning, som var karakteristik for især slotte og herregårde.\nSamspillet mellem den landskabelige bearbejdning af højen (grøften, diget, den ottekantede grundplan, den spiralformede sti med beplantning, balustrade og udsigtsplatform) og den arkitektoniske udforming af kælderen (indgangsportal, tøndehvælvet gang og grube) er særdeles vellykket. Dertil kommer selve portalens sandstensudsmykning, som er af samme karakter som de der findes på Lerchenborgs hovedbygning.\nDe bærende fredningsværdier knytter sig til højens grøft, den ottekantede form med spiralsti og beplantning samt sandstensbalustraden og udsigtsplatformen. Dertil kommer kælderens generelle materialeholdning, indgangsportalen af sandsten, den tøndehvælvede gang samt gruben.\nAsnæsvej 016, Lerchenborg, matr.nr. 1cd, Lerchenborg hovedgård, Årby. Summarisk bygningsarkæologisk undersøgelse. Sneglehøj med iskælder. 2 sider samt tegninger. Kirsten Lund-Andersen. Juli 1990.\nAsnæs Skovvej 16, Sneglehøj, Kalundborg, fredningsbeskrivelse.pdf\nAsnæs Skovvej 0


Nyhed: Claes Bang er nomineret til European Film Award for "The Square"\nClaes BangThe SquareEuropean Film Award\nClaes Bang er nomineret til European Film Award for "The Square"\nDen danske skuespiller er nomineret til den prestigefulde filmpris for sin rolle i Guldpalmevinderen "The Square".\nClaes Bang høstede store roser ved årets Cannes Film Festival for sin præstation i "The Square", hvor han spiller den pressede museumsleder Christian. Filmen endte med at vinde hovedprisen, Guldpalmen. Nu er Claes Bang blevet nomineret til en European Film Award for Bedste mandlige hovedrolle, og her er han i fornemt selskab med Colin Farell ("The Killing of a Sacred Deer"), Josef Hader ("Stefan Zweig"), Jean-Louis Trintignant ("Happy End") og Nahuel Pérez Biscayart ("BPM").\n"The Square" er desuden nomineret til fire priser ved European Film Awards for Bedste film, Bedste komedie, Bedste manuskript og Bedste instruktion. Det Europæiske Film Akademi uddeler European Film Award-priserne ved en stor gallaceremoni i Berlin 9. december.\n50-årige Claes Bang er uddannet fra Statens Teaterskole i 1996 og fik sit store gennembrud i tv-serien "Anna Pihl" og har blandt andet haft roller i "Borgen" og "Broen". Han har desuden medvirket i flere danske film, blandt andet "Nynne", "Blå mænd" og "Lærkevej" og har i særdeleshed været aktiv i en lang række teaterstykker.\nDe seneste år har Claes Bang haft succes internationalt især i tyske og svenske film- og tv-produktioner, og efter at have markeret sig på verdensplan med rollen i "The Square" er der bud efter den danske skuespiller, der har flere internationale filmprojekter i kalenderen.\nI "The Square" er Christian en succesfuld kunstnerisk chef på et moderne kunstmuseum. Han er i centrum af den kreative elite og tager sit job meget alvorligt. I dagene før åbningen af den prestigefyldte udstilling "The Square" bliver Christian udsat for et tricktyveri på åben gade. En oplevelse, han ikke kan slippe, og sammen med sin assistent, Michael (Christopher Læssø), indleder han en jagt på tyven.\nSamtidig kræver journalisten Anne (Elisabeth Moss) svar på kunstens store spørgsmål, og oveni skal Christian stå på mål for den virale kampagne, som museets PR-bureau har skabt, og som bringer museet og dets kunstneriske leder i dyb krise.\n"The Square" er skrevet og instrueret af Ruben Östlund ("Force Majeure") og får dansk premiere 23. november.\nNyhedDanmark er røget ud af årets Oscar-kapløb\nAfstemningMest fjollede Star Wars-navn?\nNyhedSærvisning af Cannes-vinderen "The Square" med Moovy-modereret Q&A med Claes Bang!


Musik og drama under samme tag - Folkebladet\n17. jun 2021, 09:56\nDer øves i salen under Glostrup Bibliotek. Foto: Jesper Ernst Henriksen\nGLOSTRUP. I det kommende år skal Glostrup Musikskole og Den Kreative Drama-skole i Glostrup samarbejde. Det kan give begge parter et kreativt løft\nI den store sal under Glostrup Bibliotek står ni grupper af stole med et navn på hver. Navnene svarer til de elever, der netop nu står bagerst i lokalet. De er alle elever på Den kreative dramaskole, og om lidt kommer deres forældre for at se dem opføre årets forestilling, Find din egen vej.\n– Det er en forestilling for forældrene. Den er meget eventyr-agtig, vi ser nogle forskellige karakterer og deres udvikling, og så ender det hele lykkeligt til sidst, fortæller Ronnie Jeppesen, der har drevet Den Kreative Dramaskole i to år.\nHan og Glostrup Musikskole har netop indgået et samarbejde. Det giver god mening, for der er mange ligheder mellem drama og musik.\n– Der er mange forbindelser. Der er det at udtrykke sig kreativt, som man gør både musikalsk og dramatisk. Om man spiller skuespil eller spiller instrument eller maler eller danser, så er det en måde at udtrykke sig på, som er mere umiddelbar, end hvis man skriver eller taler. Det kan appelere til børn, der har svært ved at udtrykke sig på anden vis. Derfor synes jeg, det er vigtigt, at vi som musikskole også åbner for andre udtryksmuligheder end bare musik. Det er en tendens, at mange musikskoler udvider med drama, billedkunst og dans. For mig er det helt naturligt. Det var også en del af den musikskole, jeg var på tidligere, siger Torben Engberg, den forholdsvis nye leder på Glostrup Musikskole.\nPå scenen i salen under Glostrup Bibliotek går børnene i gang med at øve stykket endnu en gang. Børnene har godt styr på replikkerne og hvordan de skal fremføres. Ind i mellem er der en replik eller to, som en af skuespillerne har glemt. Det er første gang, de øver uden at Ronnie sufflerer. Så må I improvisere, lyder det fra Ronnie.\nHen over året, der selvfølgelig har været præget af corona, har eleverne på dramaskolen arbejdet med en masse forskellige dramaøvelser, og har over de seneste måneder arbejdet med stykket, der skal fremføres om lidt.\n– Det har været fedt. Vi har taget vores replikker igennem og lavet nogle dramalege og så har vi sat bevægelse på, fortæller Fillippa.\n– Det har været rigtig fedt og sjovt. Jeg har lært at spille skuespil. Det var lidt svært at lære replikker, men vi lærte det til sidst, supplerer Freja.\nDe to ser frem til at stå på scenen.\n– Vi er virkelig spændte og nervøse og vi glæder os virkelig meget, siger Filippa.\nRonnie Jeppesen og Torben Engberg skal samarbejde i Glostrup Musikskoles nye lokaler i Glostrup Medborgerhus. Foto: Jesper Ernst Henriksen\nNår man har de to typer undervisning under samme tag, er der muligheder for samarbejde.\n– Der er mulighed for at lave nogle ting sammen, som jeg synes er interessant. Jeg synes, det er fedt at have et underviserkorps, som har nogle forskellige tilgange til det kreative udtryk. Ronnie har måske nogle andre måder at se det kreative udtryk på, end musiklærerne har. Det kan inspirere dem og ham. Derfor synes jeg, det er rart at have kreative mennesker fra forskellige genrer i huset, siger Torben Engberg.\n– Vi tænker og underviser forskelligt. Vi kan bidrage til at gøre hinanden mere kreative. At få drama-eleverne ind i det store fællesskab i Glostrup Musikskole tror jeg også er godt for dem. Det at være en del af noget større er super fedt, supplerer Ronnie Jeppesen.\nMusik er en naturlig del af opera, ballet, musical og en del teaterstykker. Derfor virker det nærmest forceret, når de to ting er blevet skilt ad, mener Torben Engberg.\n– Vi kan lave nogle forestillinger sammen. Det kan være, at nogle af skuespillerne skal synge lidt, det kan være, at nogle af musikerne bliver inddraget i skuespillet på en eller anden måde. Det udvider den oplevelse, man får af at gå til drama eller musik, siger han.\nIndtil videre er der aftalt et samarbejde i et år mellem de to kreative skoler. Begge parter håber selvfølgelig, det går godt og kan fortsætte flere år.\n– Mit håb er, at politikerne vil udvide musikskolen til at være en kulturskole, så vi også inviterer drama, forfatterkunst, dans og billedkunst ind, så alle de kreative ting er samlet her, siger Torben Engberg.


Når pauserne bliver lange | Information\nDet er altid sjovt at se en velkendt genre blive fornyet. Ikke mindst når det gælder en af den slags film, man har set mange gange før og ikke orker én gang til. Som f.eks. informationsfilm om flysikkerhed. Det er en subgenre, som sjældent får sind i kog, men de sidste år har Air New Zealand taget utraditionelle midler i brug for at få folk til at følge med i redningsvestdemonstrationer og udpegninger af nødudgange. Filmene er blevet et hit på nettet, og mange i min omgangskreds har modtaget den seneste viralt, når begejstrede fans har sendt links rundt i verden.\nDette års flyinformation fra Air New Zealand er nemlig et overgearet disco-farveorgie med den fascinerende fitness-guru Richard Simmons, som overentusiastisk forklarer, hvordan man kan strække ud, når man lægger bagagen på plads over sæderne, eller hvordan man på begejstret John Travolta-dansevis kan prøve at udpege, om nogen har brug for hjælp, hvis der skulle opstå en nødsituation.\n'Crazy about rugby'\nAir New Zealand har tidligere vakt opmærksomhed med en informationsfilm om det 'rent nødvendige', hvor det medvirkende flypersonale kun var iført bodypaintede uniformer. I deres 'Crazy about rugby'-film om flysikkerhed har de stuvet et fly fuld af rugbyfans, som får hjælp af spillere fra holdet All Blacks med lidt af hvert.\nAir New Zealand-filmen med Richard Simmons er set af over to millioner på Youtube og har cirkuleret flittigt fra mail til mail og profil til profil. Andre populære flyinformationsfilm er Virgins animerede udgave, hvor en mand med lettere træt stemme bl.a. forklarer den efter hans overbevisning forsvindende lille del af passagererne, som aldrig har brugt et sikkerhedsbælte, hvordan det fungerer.\nDer er mange overraskende film derude, men med et hav af youtube-klip og virale billedstorme i omløb, er det tit svært at vide, hvor man finder dem. Jeg får for tiden mail fra en veninde i reklameverdenen, som sorterer og sender de sjove i min retning. Det har givet anledning til mange inspirerende, visuelle pauser, som når en japansk reklame for mobiltelefoner med træcover er et uventet, meditativt øjeblik med en enestående xylofonoplevelse i en skov.\nAndre steder at finde inspiration er mashable.com, hvor man ud over at få nyheder fra de sociale mediers forunderlige verden og en smule om den gammeldags films univers også kan finde diverse lister med f.eks. de 10 bedste Harry Potter spoofs eller film med original brug af typografi.\nKunsten er bare ikke at fortabe sig, for bliver man bidt af at gå på opdagelse i de mange korte formater, kan pauserne hurtigt blive lange.


Birkedommervej 30, st. th, 2400 København NV – Se vigtig info\nBirkedommervej 30, st. th\nBirkedommervej 30, st. th, 2400 København NV\nLejligheden på Birkedommervej 30, st. th i København NV er opført i 1933 og indeholder 2 værelser, et køkken og et badeværelse fordelt på 52 m2.\nLuftfoto af Birkedommervej 30, st. th, 2400 København NV fra foråret 2020. Matriklen er markeret med den grønne polygon og adressens koordinater (55.7088°N, 12.5280°E) er den lille grønne cirkel.\nSundhed — Birkedommervej 30, st. th, 2400 København NV\nBirkedommervej 30, st. th, 2400 København NV er en lejlighed og dermed langt mindre udsat for radonforurening end enfamiliehuse i samme område. Radonrisikoen er derfor Meget lav.\nBirkedommervej 30, st. th, 2400 København NV ligger i den gamle København kommune, der er klassificeret som Radonklasse 2. Det betyder at 1-3% af husstandene i området vurderes at have et radonniveau på 200 Bq/m3 eller mere (WHO anbefaler at koncentrationen ikke overstiger den øvre grænseværdi på 100 Bq/m3). Som udgangspunkt er risiko for Radon i boligen derfor middelhøj.\nDet geologiske underlag på Birkedommervej 30, st. th, 2400 København NV er Moræneler (Se Geologi og Geoteknik), der frigiver Radon og dermed øger risiko for Radon i boligen.\nEjendommen Birkedommervej 30, st. th, 2400 København NV er opført i 1933 (Se Boligoplysninger) og sandsynligvis ikke radonsikret mod undergrunden (først med bygningsreglementet i 1998 blev der stillet krav om, at nybyggeri skal radonsikres).\nBirkedommervej 30, st. th, 2400 København NV er en lejlighed. Lejligheder i etageejendomme har et gennemsnitligt radonniveau på ca. 25 procent af niveauet i enfamiliehuse i området.\nDer er lav risiko for Radon på Birkedommervej 30, st. th, 2400 København NV.\nIfølge Machine Learning- algoritmen har lejligheden på Birkedommervej 30, st. th ingen risiko for Asbest.\nLejligheden på Birkedommervej 30, st. th har risiko for PCB i følgende byggematerialer (sandsynlighed angivet i efterfølgende parentes): Maling (76.5%), Isolering (73.3%), Gulve (56.8%), Tagmateriale (55.1%), Fuge (52.6%).\nLejligheden på Birkedommervej 30, st. th har risiko for tungmetaller i følgende byggematerialer (sandsynlighed angivet i efterfølgende parentes): Maling (90.7%), Gulve (87.6%), Fuge (53.0%).\nDer er ingen registreret jordforurening på ejendommen Birkedommervej 30, st. th, 2400 København NV.\nKortet ovenfor viser jordforurening i området omkring matriklen 1023-Utterslev, København, der hører til Birkedommervej 30, st. th, 2400 København NV. De røde omrader er egentlige jordforureninger (V2) og blå områder er mulige forureninger, der ikke endnu er undersøgt (V1). - Åbn stort kort\nDownload en officiel jordforureningsattest for Birkedommervej 30, st. th, 2400 København NV. Tryk på knappen og en PDF-fil vil blive dannet via Danmarks Miljøportal.\nJordforureningsdata indsamles, opdateres og adminstreres af regionerne. Hvis du vil vide mere om jordforurening omkring Birkedommervej 30, st. th, 2400 København NV bør du kontakte den ansvarlige myndighed hos Region Hovedstaden\nDer kan være problemer med luftforurening på Birkedommervej 30, st. th, 2400 København NV.\nDer er trafikstøj på adressen Birkedommervej 30, st. th, 2400 København NV. Støjen er vurderet at være 60-65 dB. Det er et støjniveau, der svarer til støjen fra en opvaskemaskine\nKortet viser trafikstøj i området omkring Birkedommervej 30, st. th, 2400 København NV. - Åbn stort kort\nNedenstående tabel viser trafikstøj i 1.5 meters højde på Birkedommervej 30, st. th, 2400 København NV om dagen:\nDrikkevand på adressen Birkedommervej 30, st. th, 2400 København NV har hårdhed: 18 - 24. Det betyder at vandet er klassificeret som hårdt. Hårdhedsgraden er baseret på et gennemsnit for kommunen. Vi anbefaler derfor, at du undersøger hårdhedsgraden hos dit lokale vandværk.\nRisiko for oversvømmelse — Birkedommervej 30, st. th, 2400 København NV\nDer kan være risiko for oversvømmelse ved kraftig regn og/eller regulære skybrud på adressen Birkedommervej 30, st. th, 2400 København NV.\nBirkedommervej 30, st. th, 2400 København NV ligger ikke i en lavning og som udgangspunkt er risikoen for at regnvand samler sig på adressen under skybrud derfor lav.\nRisiko for oversvømmelse ved ekstrem regn afhænger i høj grad af terrænet. Kortet ovenfor viser lavninger (markeret med blå) omkring Birkedommervej 30, st. th, 2400 København NV. De blå områder viser den potentielle maksimale udbredelse af skybrudsrelateret oversvømmelse hvis alle lavninger bliver helt fyldt med vand. - Åbn stort kort\nDen gennemsnitlige befæstelsesgrad i området omkring Birkedommervej 30, st. th, 2400 København NV er 80 procent. Det betyder, at ca. 80 procent af overfladen er bebygget eller belagt med asfalt, fliser, brosten mv., der hindrer regn- og overfladevand at sive ned i jorden.\nI perioder med kraftig nedbør vil det øverste jordlag have en lav hydraulisk ledningsevne på 50 - 100 mm/dag i området omkring Birkedommervej 30, st. th, 2400 København NV. Selv i ubebyggede områder vil regnvand derfor blive på overfladen og kun meget langsomt trænge ned i jorden.\nBirkedommervej 30, st. th ligger i et område hvor grundvand ikke ser ud til at udgøre en risiko ifm oversvømmelse.\nBaseret på de historiske observationer og den nummeriske grundvandsmodel er der ikke tegn på at Birkedommervej 30, st. th har problemer med højtliggende grundvand, for nuværende.\nKortet viser den modellerede dybde til grundvandet omkring Birkedommervej 30, st. th. Kortudsnittet måler 1.600 x 800 meter og adressen er markeret med markør . Dybderne er baseret på historiske (1991-2020) målinger i vinterhalvåret (i geologisektionen længere nede på siden kan du få mere detaljeret information om de geologiske boringer tæt på adressen, hvorfra grundvandsdata stammer). Modelberegningerne er nedskaleret fra 100 m grid til 10 m grid med brug af maskinlæring. Områder med højt grundvand er markeret med blå farver, mens gule og orange farver svarer til et dybere grundvandsspejl. - Åbn stort kort\nBoligejer på Birkedommervej 30, st. th, 2400 København NV kan få et gratis og uforpligtende fugttjek (normalpris 995,- inkl. moms). Fugt er et problem for 90% af alle danske kældre - Fugt giver forhøjet risiko for sundhedsskadelig skimmelsvamp, astma, allergi, lugtgener, mug, saltudtræk og pudsafskalninger på kældervæggene.\nBirkedommervej 30, st. th, 2400 København NV er ikke i umiddelbar risiko for oversvømmelse ifm forhøjet vandstand i nærmeste vandløb.\nKortet ovenfor viser hvilke områder, der kan blive berørt i tilfælde af en vandstand på 100 cm over det normale niveau i nærmeste vandløb. Push-pin markøren angiver adressen Birkedommervej 30, st. th, 2400 København NV. Data er stillet til rådighed af Klimatilpasning.dk. Se nærmere på det interaktive Vandløbsflodskort - Åbn vandløbskort\nBirkedommervej 30, st. th, 2400 København NV ligger i en højde på 18.3 meter over havets overflade.\nKortet ovenfor viser hvilke områder, der kan blive berørt i tilfælde af en vandstand på 700 cm over det nuværende gennemsnitlige havniveau. Push-pin markøren angiver adressen Birkedommervej 30, st. th, 2400 København NV. Data er stillet til rådighed af Klimatilpasning.dk. På det interaktive stormflodskort kan du vurdere andre områder og vandstandsstigninger - Åbn stormflodskort\nBoligfakta og Økonomi — Birkedommervej 30, st. th, 2400 København NV\nFoto af Lejligheden på Birkedommervej 30, st. th hentet fra Boligas arkiv. Boligen blev sidst set annonceret til salg online den 5. dec. 2017.\nNedenfor har vi samlet flere BBR informationer om Birkedommervej 30, st. th, 2400 København NV.\n✓Generelle BBR informationer om Birkedommervej 30, st. th, 2400 København NV\n✓BBR materialer og installationer for Birkedommervej 30, st. th, 2400 København NV\n✓BBR arealer for Birkedommervej 30, st. th, 2400 København NV\nHent den officielle BBR meddelelse for Birkedommervej 30, st. th, 2400 København NV. Tryk på knappen for at hente PDF-filen via boligejer.dk.\nBestil energimærke til Birkedommervej 30, st. th, 2400 København NV til pris 4.800,-. Med et energimærke kan du søge om tilskud til energirenoveringer. Ved eksempelvis efterisolering af loft, udskiftning af facadevinduer og konvertering til varmepumpe kan du få ca. 100.000 kr. i tilskud, når du har et gyldigt energimærke.\nLejligheden på Birkedommervej 30, st. th har energimærke C.\nSammenligning af energimærket C for lejligheden på Birkedommervej 30, st. th (byggeår: 1933) med bygninger fra samme byggeperiode (●).\nJydsk Tagteknik tilbyder gratis gennemgang af husets tag, træværk, vinduer, døre, isolering, tagrender og facade på Birkedommervej 30, st. th - Normalprisen for hustjek er 2.995,- inkl. moms.\nDen primære opvarmningskilde på Birkedommervej 30, st. th, 2400 København NV er fjernvarme. Der er ikke registreret supplerende varmeinstallationer.\nBirkedommervej 30, st. th, 2400 København NV modtager fjernvarme fra HOFOR Fjernvarme P/S\nEjendommen Birkedommervej 30, st. th, 2400 København NV har 4 hæftelser, der samlet beløber sig til 1.845.000 kr .\nDato 19. Oct, 1994\nLokalområdet — Birkedommervej 30, st. th, 2400 København NV\nBeboerne i området omkring Birkedommervej 30, st. th, 2400 København NV er mestendels conzoom®-typen Duopolerne\nBirkedommervej 30, st. th hører til afstemningsområdet 6. Bispebjerg hvor der er 10.466 stemmeberettigede borgere.\nBaseret på Rigspolitiets statistiske opgørelser vurderes indbrudsrisiko på Birkedommervej 30, st. th, 2400 København NV at være lav.\nI perioden fra første kvartal 2016 og frem til og med andet kvartal 2018 er der anmeldt 117 indbrud i et område på en kvadratkilometer omkring Birkedommervej 30, st. th. Indenfor 1km2-kvadratcellen er der 7481 adresser. Omregnet betyder det at der i perioden årligt har været hvad der svarer til 6.26 indbrud per 1000 adresser. Det giver en estimeret indbrudsrisiko på 0.63 pct.\nBirkedommervej 30, st. th hører under skoledistriktet BISPEBJERG (Tagensbo Skole). I skoledistriktet er der én folkeskole, nemlig Tagensbo Skole.\nDer er gode bredbåndsmuligheder på Birkedommervej 30, st. th, 2400 København NV.\nSe fibernet dækningsgrad omkring Birkedommervej 30, st. th\nDer er god 4G mobildækning på Birkedommervej 30, st. th med vejledende downloadhastighed op til 100 - 200 Mbit/s. I Danmark findes der tre store mobilnetværk, der håndterer mobiltelefoni og mobilt bredbånd. På Birkedommervej 30, st. th er dækningen for de tre netværk:\nSe 4G-dækningskort på Birkedommervej 30, st. th\nInternet og Mobildækning Birkedommervej 30, st. th, København NV\nAnbefalet bredbånd på Birkedommervej 30, st. th\nBaseret på pris, hastighed, popularitet og kundetilfredshed anbefaler vi Hiper 1000/1000 Mbit/s (Kabel TV-stik) » på Birkedommervej 30, st. th.\nFind andre tilbud og meget mere information om internet, og mobildækning på Birkedommervej 30, st. th, 2400 København NV her.\nAnbefalet Mobilt Bredbånd på Birkedommervej 30, st. th\nBaseret på pris, hastighed, popularitet og kundetilfredshed anbefaler vi Telmore (Mobilt bredbånd) 100 GB + Trådløs » på Birkedommervej 30, st. th.\nJordarten under Birkedommervej 30, st. th, 2400 København NV er Moræneler.\nGeologiske boringer i nærheden af Birkedommervej 30, st. th\nTabellen nedenfor lister de 10 nærmeste boringer sorteret efter afstand fra Birkedommervej 30, st. th.\nHvor langt er der fra Birkedommervej 30, st. th\n✓Stamoplysninger for Birkedommervej 30, st. th, 2400 København NV\nAdressens Id 0a3f509d-51cd-32b8-e044-0003ba298018\nBFE nummer 163249\nVi har samlet diverse stamoplysninger på Birkedommervej 30, st. th, 2400 København NV.\nDer er ofte store helbredsmæssige omkostninger forbundet med et usundt indeklima. I samarbejde med DinGeo kan Niras tilbyde dig rådgivning om indeklimaet på Birkedommervej 30, st. th. Udfyld formularen, så bliver du kontaktet.


Kulturkapellet - Litteraturessay: »Den slags ville ingen dansk politiker jo turde sige«\n»Den slags ville ingen dansk politiker jo turde sige«\nGid Danmark blev invaderet af et demokratisk naboland.\nDet provokerende ønske fremsatte forfatteren Carsten Jensen i 10’erne. Bag det lå et håb om at Sverige og Tyskland - de to lande som Danmark historisk havde ligget i krig med i flere omgange - måtte indtage Danmark. Ikke med stålhjelme eller kanonkugler, men med de bløde værdier, som netop de to lande de seneste årtier er gået i den ene retning med.\nMens Danmark er gået i en lidt anden - og efter Carsten Jensens opfattelse - og forkert retning.\nDansk Folkeparti har vundet kulturkampen i Danmark. Ikke mindst fordi mange af midterpartierne i det politiske spektrum har overtaget partiets retorik - først og fremmest Socialdemokratiet. Det anerkender Carsten Jensen, men ikke med sin gode vilje. Den danske forfatter har været en skarp kritiker af Danmarks engagement i krigene i Irak og Afghanistan og den stramme flygtninge- og asylpolitik i landet.\nCarsten Jensen stiller op til et interview, mens han er på en rejse gennem Tyskland for at præsentere sin seneste roman, Den første sten, der er udkommet på tysk med den direkte oversættelse Der erste Stein.\nKrigsromanen har fået topkarakter af de danske anmeldere - hele vejen rundt. På 614 sider gennemhuller han det ofte - i hvert fald i Danmark - temmeligt ensidige skønmaleri, der har været kampen mellem det gode og det onde i Afghanistan.\nPå mange måder er Carsten Jensen i højere grad på mental hjemmebane i Tyskland, når det gælder værdipolitik og den retorik, der er i det offentlige om flygtninge og indvandrere. Også fra flere sider i det danske mindretal i Sydslesvig har kritikken lydt, at Danmark er ved at lukke sig om sig selv i en globaliseret verden.\nForbilleder i Tyskland\n- Dronning Margrethe takker hvert år i sin nytårstale det danske mindretal for dets trofasthed over for Danmark. Jeg ville snarere takke mindretallet for en mangel på trofasthed.\nCarsten Jensen - Foto: Lars Salomonsen (c)\nDer er ting, jeg kan kritisere forbundskansler Angela Merkel for, blandt andet hendes håndtering af krisen i Grækenland, men hendes reaktion, da flygtningene med ét kom sydfra over vore grænser, synes jeg, har været forbilledlig. Det samme gælder de signaler, der er kommet fra SPDs nye kanslerkandidat, Martin Schulz. Han sagde for nylig: »Når jeg ser ind i flygtningenes ansigter, ser jeg noget, vi ikke har set i mange år. Det er drømmen om Europa«.\nDen slags ville ingen dansk politiker jo turde at sige. Så ville vedkommende være færdig. Der kan man mærke forskellen mellem de to lande, siger Carsten Jensen.\nSkadefryd i Danmark\n- Jeg regnede med, at vi skulle tale om min bog, ler Carsten Jensen. Men vi vil gerne vide, hvordan Carsten Jensen mentalt føler sig hjemme i Danmark og i Tyskland, når han er på læserejse i det store naboland.\n- Det er mest mine bøger, jeg taler med publikum om, når jeg er på læserejse i Tyskland. Så meget når jeg ikke at komme ind på forskellene på det politiske klima i de to lande. Jeg bemærker mest reaktionen i Danmark over for tyskernes beundringsværdige holdning i flygtningespørgsmålet. - Eksempelvis når Berlingskes chefredaktør Anna Libak hovmodigt udtaler sig om, at Angela Merkel vil tabe næste valg med den flygtningepolitik, Tyskland står for, og at hun håber, Frauke Petri vil vinde. Det er som om, der er en skadefryd i Danmark. Vi ved godt, at vi er moralsk lurvede, men det luner altid, når andre også stikker hovedet ned i skraldespanden, siger Carsten Jensen.\nHan frygter ikke så meget, at partierne længst ude på højrefløjen skal komme til magten, men mere hvad deres fremkomst og retorik gør ved midterpartierne.\n- Jeg kender ikke Alternative für Deutschland så godt, så jeg tør sige, om man kan sammenligne partiet med Dansk Folkeparti. På mange områder er Dansk Folkeparti et parti med socialdemokratiske holdninger, når det gælder velfærdsstaten, og socialdemokraterne er også begyndt at læne sig op ad Dansk Folkeparti. Prisen er, at de også overtager deres modbydelige indvandrerpolitik. Det er dybt beklageligt, siger Carsten Jensen.\n- Det paradoksale er, at Dansk Folkeparti ikke selv tør at tage et ansvar. Det er åbenbart nemmere at stå udenfor og pisse ind i teltet. Er der noget, Dansk Folkeparti virkelig har opnået, så er det, at det ikke er sjovt at være indvandrer i dagens Danmark. Disse mennesker har jo stort set ingen politiske talsmænd tilbage. 77 procent af medlemmerne i det danske Folketing går ind for en helt umenneskelig flygtningepolitik, siger Carsten Jensen.\nCarsten Jensen har opholdt sig i Afghanistan i længere perioder og i flere omgange. Første gang som langhåret hippie i 1972, anden gang i 1980erne under den sovjetiske besætelse. Tredje gang var efter Talibans fald i 2002. Senere fulgte et længere researchophold, hvor han opholdt sig blandt de udsendte danske soldater i Helmand-provinsen.\nI Den første sten følger læseren en flok danske soldater, der har meldt sig som frivillige til krigen i Afghanistan, fra ankomsten til Camp Price til den fuldstændige desillusion ved slutningen af det store krigs- og antikrigs-epos.\nCarsten Jensens hensigt har ikke været at skrive en debatbog. Debatten kan med langt støre effektivitet tages ved at stille op i tv eller skrive kronikker. En roman tager flere år at skrive.\n- Det væsentlige for mig har været at forstå, hvad krig gør ved mennesker. Alle krige er meget konkrete. For Danmarks vedkomende er det tilmed en krig, der føres i et så fremmedartet miljø, som de fleste af os ikke kender til - og soldaterne heller ikke. Det er det psykologiske, eksistentielle og menneskelige i krigen, der har optaget mig, siger Carsten Jensen.\nMens han ikke var afvisende over for Afghanistan-missionen til at begynde med, vendte han efter besøget hos de danske soldater hjem som modstander af Vestens indblanding i Afghanistan.\n- Jeg fandt ud af, at det, jeg havde læst i de danske aviser, ikke passede. Det hed sig, at Danmark var i landet for at forsvare lokalebefolkningen mod Taliban, men lokalbefolkningen betragtede os som en besættelsesmagt. Hele ideen om, at Afghanistan var en terroristrede, og at terroristerne ville komme til Europa, hvis ikke vi stoppede dem, var en fuldstændig forrykt ide. De fleste talibanere anede ikke engang, hvor Europa ligger på verdenskortet. Der var lov under Taliban og kaos efter Talibans fald, og jeg er kommet til den konklusion, at hvis mennesker skal vælge mellem lov og orden og anarki, så vælger de hellere lov og orden, også i den jernhårde udgave, siger Carsten Jensen.\nKan man tale om, at danskerne har en kollektiv skyld og et kollektivt ansvar for landets krigsdeltagelser? - Nu er »kollektiv skyld« er belastet begreb. Men jeg mener, det ligger i demokratiet, at vi alle har et ansvar. Jeg vil snarere sige, at vi som danskere har haft et medansvar, og det medansvar har vi ikke levet op til. Ansvaret hvilet på en uskøn alliance mellem medier og regering. Der har stort set ikke været kritik af det danske engagement i medierne, og når der så endelig kom kritik, blev den stemplet som illoyal, som om det var soldaterne personligt, man kritiserede for at være dårlige mennesker, og ikke en håbløs politisk strategi.\nDanskerne har været stort set indifferente over for den krig. Afghanistan har stort set ikke været et tema ved de tre-fire folketingsvalg, vi har haft, mens vi har haft udstationeret soldater i landet. Krigen har ikke haft nogen betydning i den offentlige debat i Danmark. Det hænger vel også sammen med, at det ikke er værnepligtige, men professionelle soldater, vi har sendt derud. Så er det jo ikke din nabos søn, der kommer hjem i en kiste, men ham, der har meldt sig frivilligt, siger Carsten Jensen.\nArbejde som gravplads\nDet var en belæst militærmand der gav Carsten Jensen idéen til at skrive en krigsroman. Den danske kontreadmiral Niels Wang havde læst Carsten Jensens Vi, de druknede om sømænd fra Ærø, der også drager i krig for Danmark.\n- Jeg spurgte ham, om jeg ikke kunne komme til kaffe på Holmen. For jeg havde aldrig mødt en admiral før. Under en lang og spændende samtale sagde han pludselig, at de eneste, der i dag levede lige så udsat som mine sømænd fra 1800-tallet, var vore dages professionelle soldater, der også risikerede, at deres arbejdsplads blev deres gravplads. Og det blev en slags åbenbaring for mig.\nMens Den første sten fik en flot litterær modtagelse, har Carsten Jensen fået en opsang fra flere danske politikere - mest for den debat, hvor Carsten Jensen har været en enlig stemme, også i mange år før bogens udgivelse.\n- Danske politikere ønsker ikke tage debatten om Afghanistan. De fleste er for uvidende til overhovedet at stille op. Så lader de sig fodre af embedsmændene med ofte forfalskede statistikker om antallet af piger i skole, og længere kommer man ikke. Eller også får vi den med hensynet til de pårørende til de faldne, som lægger låg på enhver diskussion. Hvis man sætter spørgsmålstegn ved en krig, der på enhver måde har været en fejltagelse, bliver man fremstillet som enten børnehader eller kyniker. Jeg er ingen af delene, siger han.\nHan mener, at åbenheden over hans bog og hans kritik har været større i hæren end i ministerierne.\n- Hvis man vil have et bevis på, hvor godt demokratiet har slået rødder, så skal man tale med ganske almindelige officerer og soldater.\n« Læser politikere overhovedet b... «\n» Karen Blixens bror var krigslid... »\n27/3 2017, 09:10 af Hans Christian Davidsen


“Nådesløse kvinder” af Camilla Läckberg – Frk. West læser\nUdgivet i januar 5, 2021 af Brittwest\n“Nådesløse kvinder” er sidste nye skud på stammen i Camilla Läckbergs efterhånden ret omfangsrige forfatterskab. Jeg har kun læst Fjällbacka-serien om Patrik Hedström og Erica Falck, og i forhold til den serie er denne i hvert fald noget ganske andet. Det er ikke en krimi men mere en spændingshistorie – eller, som der står på forsiden, ‘En fortælling om hævn’.\nI “Nådesløse kvinder” møder vi tre kvinder, som hver især lever i et dårligt ægteskab. Deres mænd er mildest talt usympatiske og tyranniske. Ingrid har opgivet sin karriere som journalist for at blive hjemmegående husmor, da hendes mand fik en stor forfremmelse. Nu ignorerer han hende og har en affære med en anden kvinde. Viktoria bor i et lille hus langt ude på landet med sin mand, som ved første øjekast så ud til at være en sød og godmodig fyr, men som viste sig at være noget ganske andet. Birgitta er skolelærer og nærmer sig pensionsalderen. Hun har i mange år været vant til at blive ignoreret af sine to sønner og banket gul og blå (selvfølgelig, hvor det ikke kan ses) af sin mand. En dag får kvinderne nok. De beslutter sig for at tage hævn, og de hjælper hinanden med at føre de aggressive planer ud i virkeligheden.\n“Nådesløse kvinder” er trods sine kun 191 sider en barsk og meget spændende læseoplevelse. Den er noget af en pageturner og blev læst på blot et par timer.\nJeg var ret optaget af de tre kvinder og deres individuelle historier. Jeg fandt dem både interessante, frustrerende og tragiske. Jeg er slet ikke i tvivl om, at der findes kvinder derude, som lever under ligende vilkår, og det gør historien mere interessant og skræmmende, synes jeg.\nSelvom jeg går 100 % ind for stærke, handlekraftige kvinder, som tager sagen i egen hånd og GØR noget, så er jeg ikke tilhænger af selvtægt. Mord kan aldrig forsvares, og selvom de tre kvinders mænd er afskyelige og fortjener alverdens ulykker, så er mord aldrig den rigtige løsning. Tankeeksperimentet er dog pirrende – kan det virkelig lade sig gøre? Kan man slippe afsted med det? I bøgernes verden – ja! Men i virkelighedens verden tvivler jeg nu. Heldigvis 😉\nI fortællingen manglede jeg lidt uddybning af, hvordan kvinderne fik den tanke at slå deres mænd ihjel. Hvordan spirede ideen? Hvordan fandt de hinanden? Var de i tvivl og fik kolde fødder undervejs? Og hvad endte i så fald med at være afgørende for, at de gik videre med planerne? Alt dette kunne jeg godt have tænkt mig at høre noget om. De psykologiske mekanismer, som MÅ være i spil i sådan en ekstrem situation, er interessante, synes jeg, og dem savnede jeg i bogen. De er sikkert udeladt for at kunne holden bogen i miniformatet, men jeg synes, det ville have givet et ekstra lag til fortællingen.\nAlt i alt synes jeg, at det var en superspændende og velfungerende historie, selvom der også – efter min mening – var et par mangler. Jeg læste den lynhurtigt, og den blev siddende i mig i flere dage, for hvad nu hvis …?\n1000 tak til alpha for bogen.\nUdgivet i ThrillerTagget Camilla Läckberg, Nådesløse kvinder, spænding, thriller


Qatar Airways skruer op for København | Flybranchen.dk\nQatar Airways øger antallet af flyvninger til København til Doha til 11 ugentlige afgange fra 1. februar 2015.\nFire dage om ugen vil Qatar Airways får to daglige afgange fra København. Det giver danske passagerer endnu bedre muligheder for at komme via Doha til Qatars destinationer i Asien, Afrika og Australien.\n11 ugentlige afgange fra København\n“Vi er glade for at tilbyde endnu flere valgmuligheder og større fleksibilitet for passagerer, der ønsker at rejse til og fra Skandinavien. De nye fly bliver tilføjet til vores allerede daglige afgange”, siger Akbar Al Baker, koncernchef i Qatar Airways.\nQatar Airways har i forvejen daglige flyvninger til Dohas nye lufthavn med Boeings 787 Dreamliner fly. Med fire ekstra ugentlige afgange kommer der endnu bedre forbindelser til populære rejsemål som Bangkok, Singapore og Maldiverne.\n“At vi nu tilbyder yderligere flyvninger fra København er en klar afspejling af, hvor populære de skandinaviske ruter er. Siden åbningen for syv år siden, har vi vist, at vi ønsker at satse på det skandinaviske marked”, siger Christian Deresjö, Country Manager for Skandinavien hos Qatar Airways.